# Beate Clausdatter Bille

### Fra Wikipedia, den frie encyklopædi

Du har nye beskeder (forskel fra næstsidste redigering).

Beate Bille, egentlig: Beate Clausdatter Bille, (* den 30. april 1526 på Skarhult, † den 18. oktober 1605 på Lundegård) blev 18 gammel gift med Otto Tygesen Brahe til Knudstrup. Sammen fik de en stor børneflok, deriblandt den senere berømte astronom, Tyge Ottosen Brahe (bedre kendt som Tycho Brahe), og Steen og Axel Brahe, der begge senere blev medlemmer af Rigsrådet.

Otto Brahe var en anset Mand, der var selv sad i Rigsrådet, og som havde betydelige len. Af dem beholdt Beate Bille efter hans død (den 9. Maj 1571) Froste herred og Vissenbjerg Birk på Fyn indtil 1575 og Rødinge len i Skåne indtil 1592. Da svigerinden, Inger Oxe, der var enke efter Jørgen Brahe, i 1584 fratrådte sin stilling som hofmesterinde hos Dronning Sophie, overtog Beate Bille dette hverv og havde stillingen i 8 år.

Ikke kun fordi hun var knyttet til landets mægtigste slægter gennem fødsel og ægteskab, men også på grund af sin fremragende personlighed, havde Beate Bille en fremtrædende plads i den danske adel gennem sin lange enkeperiode. Hun var mæcen for Anders Sørensen Vedel og havde - måske tilskyndet af enkedronningen - en andel i, at han udgav sin samling af Kæmpeviser. Det stemmer godt med, at Vedel har dediceret en lille andagtsbog til hende i 1592.

Beate Bille ligger begravet sammen med Otto Brahe i Braheslægtens patronatskirke, Kågerød Kirke i Skåne.

Hentet fra "http://da.wikipedia.org../../../b/e/a/Beate_Clausdatter_Bille_d853.html"

Kategorier: Danmarkshistoriens personer | Slægten Bille

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg